यह है ऑर्ब नामक हमारा ग्रह थोड़ा सा एक ओर झुका हुआ है
एक सितारे की परिक्रमा कर रहा है
हम जीवन को मायने देने के तरीके ढूँढ लेते हैं
कुछ थोड़े अजीब लग सकते हैं
हमें बस इतना पता है हम जीवित हैं
और यह ज़्यादा समय के लिए नहीं होगा तो अच्छा होगा हम पैरों में नलियाँ डाल लें
ख़ुशी और ग़म, साहस और डर
जिज्ञासा और ग़ुस्सा इस ग्रह पर जहाँ चारों तरफ़ है ख़तरा
और अब आगे चीज़ें और अजीब होती जाएँगी
स्ट्रेंज प्लैनेट
नेथन डब्ल्यू पाइल की पुस्तक शृंखला पर आधारित
बहुत समय पहले, हमारी प्रजाति ने तय किया कि हवा में आराम मिल सकता है।
तुम बहुत बेचैन लग रहे हो।
क्योंकि मैं हवा में नहीं हूँ।
और इसलिए, हम ऊपर चले गए।
पहली उड़न-मशीन के यात्री केवल दो चीज़ें महसूस करते थे।
मैं मरने वाला हूँ! मैं नहीं मरने वाला!
जैसे-जैसे उड़न-मशीनें और बड़ी होती गईं और हवा में ज़्यादा देर रहने लगीं,
इन अनुभूतियों का विस्तार भी बढ़ता गया।
शायद मैं कभी नहीं मरूँगा।
कुछ खाने को हो तो बहुत अच्छा लगेगा।
तो ऐसे, हम उड़ने में और भी बेहतर होते गए।
जूस की किस्में मेरे मरने के डर से मेरा ध्यान हटाती हैं।
काश मैं खिड़की वाली सीट पर बैठी होती।
अब, उड़न-मशीनें हवा में रहती हैं,
आप जैसे प्राणियों से भरी हुईं जो बहुत सी भावनाएँ महसूस करते हैं,
जैसे कि अनिश्चितता, जलन और यहाँ तक कि प्रेरणा भी।
ध्यान रहे यह उड़न-मशीन ऐसे बनाई गई है कि टूटेगी नहीं,
चाहे उसे अचानक से तरल पदार्थ पर उतरना पड़े।
अगर आपकी सीट संकट वाली कतार में है,
तो आपको हमें मशीन को तोड़ने में मदद करनी होगी।
आपका इनाम है आपकी टाँगों के लिए ज़्यादा खुली जगह।
कृपया अपनी सीट की जेब में रखे ख़तरे के मेन्यू कार्ड को पढ़कर
मरने से बचने के बारे में और जानकारी प्राप्त करें।
यह सुरक्षा सावधानियाँ सुनिश्चित करेंगी कि यह फ़्लाइट आरामदेह हो
और इसमें किसी की भी मौत भी न हो।
आराम से उड़ने और आँकड़ों के आधार पर जीवित रहने की संभावना का आनंद लें।
वास्तविक एयरलाइन्स हम आपको वास्तव में वहाँ पहुँचा देंगे
हाँ, ज़रा एक सीट आगे खिसकना। धन्यवाद।
माफ़ कीजिए?
यहाँ जगह नहीं है।
आपके सुविधा निरीक्षक अब मशीन में से एक डिब्बा चलाकर लेकर जाएँगे
और आपकी दिखावटी मेज़ पर एक नन्हा स्नैक फेंकेंगे।
-नन्हा स्नैक? -यह कितना छोटा है।
क्या हल्का ज़हर मिलेगा?
हाँ, यदि आप साबित करें कि आपको अस्तित्व में आए पर्याप्त समय हो गया है।
परिक्रमाएँ : लंबाई : पूर्ण विकसित
यह मैं हूँ।
क्या आप सैडलैंड्स संगीत समारोह में जा रहे हैं?
तुम्हें कैसे पता चला?
मैंने देखा मेरा पसंदीदा बैंड आपके शरीर पर खुदा हुआ है।
द चार सेन्सेशंस
अरे वाह! आपके पास तो सारे हैं।
यह हम 14वीं बार चार सेन्सेशंस को एक-साथ देखेंगे।
उनकी धुनें सबसे उदास होती हैं।
हाँ। हम उनकी धुनें तब सुनते हैं जब हम उदास होते हैं,
इससे हमारी उदासी बढ़ जाती है जिससे हम ख़ुश हो जाते हैं।
यहाँ पर एक बटन है जो आप कोई असुविधा होने पर दबा सकते हैं।
आनंद लीजिए।
असुविधा
मुझे बहुत सारी असुविधाएँ हैं।
सबसे बुरी वाली से शुरू कीजिए।
मुझे भूख लगी है।
ढेर सारे नन्हे स्नैक।
यह स्नैक खाकर मुझे प्यास लगेगी।
मुझे ठंड भी लग रही है।
यहाँ से ठंडी हवा का झोंका सीधा आप पर आ रहा है। आप इसे कम कर लीजिए।
मुझे हवा अच्छी लगती है पर मुझे ठंड लगना पसंद नहीं।
क्या मैं आपकी उम्मीदों पर खरी उतरी हूँ?
मुझे एक और असुविधा हो रही है।
यह सितारे की चमक मेरी आँखों में पड़ रही है और मैं नहीं चाहता इस प्राणी के ऊपर से हाथ बढ़ाकर…
तुम एक बहुत बढ़िया उड़न-मशीन की सुविधा निरीक्षक हो।
आभार।
पेय टकराते हैं।
उड़न-मशीन की एक और सफल उड़ान के नाम।
हमारी नौकरी हमें चुनौतियाों के साथ पुरस्कार भी देती है।
-यह हमारे लिए तुमसे ज़्यादा चुनौतीपूर्ण है। -क्या?
-तुम आराम देने में सबसे अच्छी हो। -तुम भी उसमें उतनी ही अच्छी हो।
धन्यवाद। अरे, तुमने अभी मुझे सुकून दिया।
यही तो हमारा काम है।
हम सब का।
और तुम्हें एक बार भी कॉर्पोरेट में बुलाया नहीं गया है।
तुम्हें कॉर्पोरेट में बुलाया गया है।
प्राणी संसाधन
माफ़ करना।
ऐसा लग रहा होगा कि मैं इस पेन को इस्तेमाल करने के बारे में अपना मन बदल रहा हूँ।
मैं समझी नहीं।
यह क्लिक करते रहना। यह बिना सोचे ऐसे ही हो जाता है।
पर अब नहीं हो रहा।
इसीलिए मैं रुक गया था।
बधाई हो।
तो अब बताता हूँ तुम्हें क्यों बुलाया गया है।
हमारा डेटा दिखा रहा है कि तुम अपनी ज़िम्मेदारियाँ बख़ूबी निभाती हो।
हमने तय किया है कि इनाम के तौर पर तुम्हें और ज़िम्मेदारी दी जाए।
तरक़्क़ी
तुम्हारे नए रुतबे को इंगित करने के लिए तुम्हारे स्कार्फ़ का रंग बदल जाएगा।
अब तुम हवाई सुविधा निरीक्षकों की निरीक्षक हो।
ज़ाहिर है स्कार्फ़ के कार्य में कोई बदलाव नहीं होगा।
स्कार्फ़ का कार्य है क्या?
बशर्ते तुम्हारी गर्दन को ठंड न लग रही हो, कुछ नहीं।
मैं तुम्हारी समूह चालन मशीन में रोज़ जाती हूँ।
बता रही हूँ कि अगर कहीं तुमने मुझे न पहचाना हो क्योंकि मेरा स्कार्फ़ बदल गया है।
तुम्हें पेशेवर तरक़्की मिली है? उड़न-मशीन पर?
हाँ! मैं एक सुविधा निरीक्षक थी
और अब मैं सुविधा निरीक्षकों की निरीक्षक हूँ।
बधाई हो।
तुम अब मेरी तरह पूरे वाहन की बॉस हो।
कोई सुझाव?
मैं हमेशा समूह चालन मशीन के नए चालकों को कहता हूँ,
"याद रखो, तुम ख़ुद भी एक यात्री भी हो।
अगर चलन-पथ में कोई धक्का लगता है, तो हम सब उसे एक-साथ महसूस करेंगे।"
मैं दिखाने के लिए जान-बूझ कर उस पत्थर के ऊपर से निकला।
मुझे भी वह धक्का लगा था।
यह दिखाता है कि हम सब लोगों को एक जैसा महसूस होता है।
-हाँ, ठीक है। -समझदार हो।
हाँ, बढ़िया।
आज मेरे पसंदीदा दिनों में से एक है।
और अब मेरा पसंदीदा गाना बज रहा है।
चलो, यह सबको सुनवाएँ, चाहे किसी को पसंद हो या न हो।
द फ़ोर सेन्सेशंस
मुझे लग रहा है मैं समूह चालन मशीन के नीचे कुचली गई हूँ
क्या यह प्रेम के कारण है या शायद दूषित खाने के कारण
तुम्हें खो देना हमेशा से मेरा सबसे अंदरूनी डर था
मेरा आराम वर्ग (तकिया) चूरे से भरा है
-और आँसुओं से भीगा है -आँसुओं से
वहाँ चूरा है और आँसू हैं ढेर सारा चूरा है और वह सारा भीगा है
-आँसुओं के कारण -आँसुओं से
मैं अपने आराम तख्ते (बिस्तर) में खा रही हूँ
मुझे राहत देने के लिए जब कि मैं अपने ही आँसुओं में डूब रही हूँ
धन्यवाद, सैडलैंड्स संगीत समारोह।
हम हैं, द चार सेन्सेशंस
मैं अकेली हूँ, यह नाज़ुक है
और सुर दबाओ यानि पियानो पर हैं, "पूर्व-प्रेमिका की याद में खोया।"
और मैं हूँ, ड्रम।
ड्रम, ड्रम…
आप लोग बहुत शानदार दर्शक हो।
हमें बस इतने ही गाने आते हैं।
अब घर जाइए!
यह कार्यकम वाक़ई समाप्त हो गया है, धन्यवाद।
झूठे, झूठे।
छल! हम कुछ और गाने गाएँगे
आप लोगों ने हमारा छल पकड़ लिया। हमें वाक़ई और गाने आते हैं।
हमें पता था!
एक, दो, तीन, चलो रोएँ!
कल रात प्राणियों की क्या शानदार भीड़ थी।
कमाल ही था।
प्राणियों, मुझे आप लोगों से कुछ बात करनी है।
मेरे पास एक अच्छी ख़बर है और एक बुरी ख़बर है।
पहले हमें बुरी ख़बर सुनाओ।
और इसीलिए मैं अब इस बैंड का हिस्सा नहीं बन सकती।
हमें समझ आ गया है कि अच्छी ख़बर से ही इसका कुछ संबंध है।
मुझे प्यार हो गया है।
मेरी पूर्व-प्रेमिका से?
बिल्कुल नहीं। बैंड के साथी प्रेम-साथियों से बढ़कर हैं।
हम दरअसल अपने बचपन में मिले थे। अब हम फिर से एक-दूसरे से मिल गए हैं।
तो, तुम समझ रहे हो, अगर मैं स्टेज पर जाकर अपने फ़ैन्स से कहूँगी कि मैं अकेली हूँ,
उन्हें एहसास हो जाएगा कि मैं छल कर रही हूँ।
मेरे नए संबंध की ख़ुशी के कारण
ऐसे गाने सुनाने की मेरी कोई इच्छा नहीं है जो झूठी उदासी दिखाएँ।
मैं समझती हूँ अगर इस ख़बर से तुम लोगों को वास्तविक, सच्ची उदासी होती है।
हमें तुम्हारा बैंड में न होना वाक़ई खलेगा।
हम ख़ुश हैं कि तुम ख़ुश हो।
और इसके फ़ायदे भी होंगे। उदाहरण के लिए, अब हमारा दल हर जगह समय पर पहुँच पाएगा।
क्या मैं समय की सबसे कम पाबंद सदस्य थी?
तुम सबसे कम उम्मीद के मुताबिक काम करती थीं।
अभी भी वैसी ही हो। उदाहरण के लिए,
तुम ये आड़े-तिरछे चपटे पेड़े खाते हुए अपने जाने का फ़ैसला सुना रही हो।
मुझे अफ़सोस है कि मुझे छोड़ कर जाना नहीं आता।
मैं तुम्हारी निरंतर सफलता और ख़ुशी की दुआ माँगूगी।
तुम हमेशा मेरे ख़्यालों में रहोगे।
मैं नाश्ते के लिए मुद्रा नहीं लाई।
हमारे पास काफ़ी है।
काश हम भी आपस में काफ़ी होते।
सितारों के बारे में फालतू विवरण
तीन सेन्सेशंस?
देखिए। द चार सेन्सेशंस की प्रमुख धुन-निर्माता
एक गुप्त प्राणी से मुख मिलाती हुई।
और यह मुख मिलन इतना सुखद है
कि धुन-निर्माता अपना पूरा ध्यान उस पर देने के लिए बैंड छोड़ रही है।
सैडलैंड्स संगीत समारोह से फ़ैन्स की प्रतिक्रियाएँ आशानुरूप ही दुःखदायी थीं।
क्या आप अपनी दुःखी भावनाएँ साझा करना चाहेंगे?
हमें बहुत दुःख हो रहा है।
उनका संगीत हमारे संबंध को मायने देता था।
पता नहीं अब हम आगे जारी कैसे रख पाएँगे।
-तुम्हें नहीं पता? -तुम्हें पता है?
मुझे लगता है गोला तो घूमता ही रहेगा।
हम उदास हैं पर हम कोई और पसंदीदा बैंड ढूँढ लेंगे।
हम सच में ढूँढ लेंगे? कैसे?
नया संगीत सुनकर।
उनके चेहरे हमारे ऊपर खुदे हुए हैं।
हालाँकि आपको इस कहानी का अंत जानने की जिज्ञासा होगी,
पर हम इन प्राणियों को इसे अकेले में सुलझाने देते हैं।
क्या हम इसे सुलझाएँगे?
क्या सुलझाएँगे?
जिस संगीत ने हमारा संबंध बनाया था, वह अब हमेशा के लिए समाप्त हो गया है।
और तुम्हें उससे कोई समस्या नहीं है?
दुनिया में इतना संगीत भरा पड़ा है।
इस सप्ताह मेरे जीवनदाताओं के घर के पास मीडियॉकर संगीत समारोह है।
हम वहाँ एक साथ जाकर कोई नया बैंड ढूँढने की कोशिश कर सकते हैं।
मुझे कोई नया बैंड नहीं चाहिए।
मुझे सच में कुछ समझ नहीं आ रहा।
इसका कारण केवल एक बैंड का ख़त्म हो जाना तो नहीं हो सकता।
क्या इस समय आपको कोई असुविधा महसूस हो रही है?
हाँ।
क्या मुझे एक आराम वर्ग मिल सकता है?
माफ़ कीजिए। आराम वर्ग फ़्लाइट शुरू होने के समय ही बाँटे जाते हैं।
नन्हा स्नैक?
ठीक है।
आपके लिए एक आराम वर्ग।
आभार।
चलो, किसी कम सार्वजनिक जगह पर बात करें।
माँगने पर तुम्हें आराम वर्ग देने की अनुमति है।
हाँ, मेरी कोशिश होती है वे ख़त्म न हों।
मुझे हर फ़्लाइट पर सभी आराम वर्ग ख़त्म हो जाना पसंद है।
इसका मतलब है पूरा आराम दिया गया।
ग़लती बताने के लिए आभार।
क्या तुम आराम से बैठे हो?
-बहुत आराम से। -इसका मतलब है कोई यात्री आराम से नहीं है।
अब, यात्री बटन दबा ही देते हैं
-जब उन्हें… -जब उन्हें असुविधा हो चुकी होती है।
हमारा काम है वह होने से पहले ही उसे रोकना।
ग़लती बताने के लिए आभार।
बहुत लंबी फ़्लाइट थी।
हैलो, मैं अपना हमेशा वाला हल्का ज़हर लूँगी।
क्या तुम यहाँ बैठ कर हल्का ज़हर पियोगी?
आमतौर पर हम यही करते हैं।
आमतौर पर हम यहाँ अपनी काम की भड़ास निकालते हैं।
और अब मैं तुम्हारी काम की भड़ास हूँ।
सही है।
तुम अभी भी हमें सुन सकती हो।
इससे अलग बैठने का कोई फ़ायदा ही नहीं है।
बात तो सही है।
मैं टकरा गई। माफ़ करना। यह मेरी ग़लती थी, मेज़।
आउच! बहुत तीखा कोना था।
इसे थोड़ा खिसका कर यहाँ बैठ जाती हूँ।
बढ़िया।
केवल एक बैंड के अलग हो जाने के कारण अलग होना मूर्खता है।
शायद बैंड का अलग होना हमें फिर से सोचने के लिए मजबूर कर रहा है कि हम क्या कर रहे हैं।
मैं कुछ समय के लिए अपने जीवनदाताओं के पास रहने जा रही हूँ।
इससे मुझे अपने पैरों की कपड़े की नलियाँ यानि जुराबें साफ़ करने का मौक़ा मिल जाएगा।
मैं इन यादगार पेय के सिलेंडर पात्रों को रखना चाहती हूँ।
तुम्हें हमेशा से ये सिलेंडर पात्र और इनका पेय को अपने अंदर रखने का तरीका पसंद था।
अब, एक के साथ तुम कुछ ज़्यादा नहीं कर सकते। इन दोनों को देखो ज़रा।
ये दोनों एक दूसरे के लिए बिल्कुल ठीक हैं।
मैं सहमत हूँ। कितना दुःख होता है जब एक जोड़ी टूटती है।
वह वाला ज़्यादा ही उदास लग रहा है।
एक सहयोगी को खोना बरदाश्त नहीं हो रहा
वह एक दोस्त थे तो हम फिर भी बधाई देना चाहते हैं
कहना चाहते हैं हम उनके लिए ख़ुश हैं चाहे हम जानते हैं हम बाद में उनके लिए उदास होंगे
क्योंकि उनके बिना हम हैं ही क्या
उनके बिना हमारा बैंड बहुत बेकार है
अभिवादन, सेन्सेशंस। सफल हो गए?
इसमें संदेह है।
एक अच्छी ख़बर सुनो।
पता चला है, 200 प्राणी किसी न किसी चीज़ का जश्न मना रहे हैं
और वे द चार सेन्सेशंस के बहुत बड़े फ़ैन हैं
और वे चाहते हैं तुम लोग वहाँ जाकर उनके लिए कोई कार्यक्रम वगैरह करो।
हम पहले अकेले रहकर ख़ुद ही अच्छे नए गाने बनाने की कोशिश करना चाहते हैं।
मुझे लगा तुमने अभी उसकी कोशिश की थी और असफल हो गए।
केवल इसलिए कि हम एकदम से
कोई शानदार गाना नहीं बना पाए, हमें हार मानने की ज़रूरत नहीं है।
रुको। हमें जो यह असल में ग़ुस्सा और तनाव महसूस हो रहा है,
हमारा गाना लिखने के लिए हमें इसी की ज़रूरत है।
मज़ेदार लग रहा है?
हाँ। इसका इस्तेमाल करो। एक, दो, तीन, चलो।
हम अलग-अलग हो गए हैं जैसे कि दो पहियों वाला पैर से धकेलने वाला वाहन
अगर उसके चार पहिये होते और फिर एक पहिया गिर जाता
हैलो! तुम्हारी नई नौकरी कैसी चल रही है?
मुझे हमेशा दूसरों को आराम देकर ही सुकून मिलता है
पर अब मैं अपने दोस्तों के दुःख का कारण हूँ।
तुम ख़ुद को सुकून देना नहीं भूल सकतीं।
तुमने कभी चीखें मारने की कोशिश की है?
मेरा काम चीखों को रोकना है।
अभी कोशिश करके देखो।
मैं तुम्हारी समूह चालन मशीन पर चीख नहीं सकती।
चलो। एक बार कोशिश करके देखो।
कोई भी चिंता मत करना। बस, ख़ुद को सुकून देने के लिए चीख रहे हैं।
-अच्छा, ठीक है। अच्छा है। -बढ़िया है।
कोशिश करके देखो।
मुझे पता है तुम इससे बेहतर कर सकती हो।
दुःखी भावनाएँ!
देखा? कैसा महसूस हो रहा है?
मुझे लगता है शायद मैं सुविधा निरीक्षक से बेहतर यात्री हूँ।
ख़ुद के साथ इतना सख्त मत बनो।
ऊँचा चीखने के लिए अभ्यास की ज़रूरत है।
जैसे कि… ड्रम!
ओह, नहीं क्या मेरे फ़्रैक्चर दिखने लगेंगे?
क्या मेरी उदासी छलक सकती है?
क्या मेरे सबसे अच्छे दिन गुज़र चुके हैं?
प्रवेश एक चार सेन्सेशंस
क्या मेरे भविष्य में दुःख भरा है?
क्या मेरी ख़ुशी का शीर्ष आ चुका है?
क्या कोई कल आएगा?
क्या मैं अपनी सारी क़ाबिलियत खो चुका हूँ?
हाँ। हम हार मानने के लिए तैयार हैं।
यह मेरे लिए अच्छी ख़बर है। और मुझे लगता है, तुम्हारे लिए भी अच्छी होगी।
इसका मतलब है द सेन्सेशंस अब फिर से कार्यक्रम करने निकलेंगे।
कहाँ है कार्यक्रम?
बहुत, बहुत दूर।
इतनी दूर कि वहाँ उड़कर जाने के लिए तुम्हारे मुआवज़े जितने ही पैसे लगेंगे।
हम यह काम किसी फ़ायदे के लिए नहीं करते।
तो फिर हम सब अपने काम बहुत अच्छी तरह कर रहे हैं।
द चार सेन्सेशंस।
तुम उदास धुनों के मेरे पसंदीदा निर्माता हो।
हम अब द तीन सेन्सेशंस हैं और अब तुम्हें कोई ख़ुशी नहीं दे सकते।
यह तो बहुत दुःख और अफ़सोस की बात है। आराम वर्ग लेंगे?
इस समय हमें कोई वर्ग सुकून नहीं दे सकता।
जब वह हुआ तो बहुत बढ़िया था।
मुझे भी वह अच्छा लगा।
हर बार जब मैं पास आऊँ तो तुम्हें अपना बरताव बदलने की ज़रूरत नहीं है।
हम तुम्हारे नियम मानते हैं पर हमारे अपने भी नियम हैं।
मैं ख़ुश रहती थी और अपने आसपास सबको ख़ुश रखती थी।
इस तरक्की से सब बिगड़ गया है।
हम सहमत हैं।
थोड़े झटके लग रहे हैं।
यात्रियों की सुविधा का ध्यान पहले।
आराम वर्ग?
-क्या उड़न-मशीन टूट रही है? -बिल्कुल नहीं।
अगर टूटेगी, तो हमें बता दोगे ना?
हम आपकी सुविधा का पूरा ध्यान रखेंगे।
यह जवाब स्पष्ट नहीं है और मैं इसका मतलब न भी निकाल सकता हूँ।
मैंने अब तक कोई धोखा नहीं दिया है और मैं और लोगों का ध्यान रखने जा रही हूँ।
धन्यवाद।
उड़न-मशीन के सामान्य काम के दौरान
उसकी ऊँचाई कई बार बढ़ती या घटती है।
पर उड़न-मशीन को केवल अपनी यात्रा के अंत में गिरना चाहिए,
-और वह भी धीरे-धीरे और अपनी मरज़ी से। -सही है।
तो यह अभी क्यों इतनी तेज़ी से गिर रही है?
-यह जानबूझ कर नहीं किया जा रहा। -मशीन अपनी मरज़ी से काम नहीं कर रही!
अगर मृत्यु की कोई भी संभावना होती
तो हम खाने-पीने की चीज़ें नहीं दे रहे होते।
सुविधा निरीक्षकों, सभी खाने-पीने की चीज़ें देना बंद कीजिए
और ख़ुद को दीवार के साथ बाँध लीजिए।
-मैं अभी वापस आती हूँ। -हे लॉर्ब (ऑर्ब का चंद्रमा) प्रभु।
-हम सुकून देने की पूरी कोशिश कर रहे हैं। -तुमने वह कार्य पूरा कर दिया है।
साफ़ है उड़ान के इतिहास में इतने दुःखी यात्री आज तक नहीं हुए।
अब तुम्हें सुकून मिलने का समय है।
सीट-बेल्ट बाँध लो। तुम दोनों ने बहुत अच्छा काम किया है।
क्या तुम यह हमें सुकून देने के लिए कह रही हो?
अगर मुझे छल करना आता होता तो क्या हम अभी भी दोस्त नहीं होते?
इस फ़्लाइट के यात्रियों, मैं सुविधा निरीक्षकों की निरीक्षक हूँ।
मैं इस पूरी उड़न-मशीन के आराम का ध्यान रखती हूँ।
हम तुम्हें सफल होता देखना चाहते हैं।
मैं भी यही चाहती हूँ।
यह घोषणा बेचैन कर रही है।
विडंबना।
-क्या यह विडंबना है? -मुझे कभी समझ नहीं आता।
तो अब मुश्किल चीज़ यह है :
ईमानदारी बेचैन कर सकती है और आराम हमें बेईमान बना सकता है।
उदाहरण के लिए, मुझे लगता था आप लोग दुनिया का सबसे बढ़िया बैंड थे।
-"थे?" -शब्दों के चयन के लिए माफ़ी चाहती हूँ।
मुझे अपनी नौकरी बहुत पसंद है और मैं हमेशा अपने काम में अच्छे रही हूँ
क्योंकि मैं बेचैनी सहने में अच्छी हूँ
जो करना हमेशा सही नहीं होता।
ठीक है।
मैं इस समय बहुत, बहुत बेचैन हूँ।
उड़न-मशीन नियंत्रण से बाहर है।
मैं या तो अपनी बेचैनी छिपा सकती हूँ और आपको आपकी बेचैनी छिपाने के लिए कह सकती हूँ
या हम इसे साथ में बाँट सकते हैं।
क्योंकि जो भी होगा, वह हम सब के साथ होगा।
तो मेरा सुझाव है, हम चीखते हैं।
नहीं, यह बहुत सुकून दे सकता है।
चलिए। सबसे पहले मैं चीखती हूँ।
आप कोशिश कीजिए।
मुझे लगता है आप इससे बेहतर कर सकते हैं। शायद आप लोग सच में डरे हुए हैं।
कल्पना कीजिए कि शायद सब कुछ ख़त्म हो जाएगा।
उन सब चीज़ों के बारे में सोचिए जिनका आपको दुःख होगा और चीखिए।
मुझे सबसे ज़्यादा निराशा इस भाग से व्यक्त किए जाने वाले डर से हुई है।
इन प्राणियों का तो पेशा ही भावनाओं को व्यक्त करना है।
इनके डर को सुनो ज़रा। सच में अफ़सोस होता है।
चीखिए!
यह हुई ना बात। यह हुई ना बात। ये क्या हैं?
क्या ये साज़ सजावट के लिए हैं या ये कोई काम भी करते हैं?
इन्हें बजाकर हमें अपनी क़ाबिलियत तो दिखाइए।
मैं मरना नहीं चाहता
मेरा ख़ून का पंप (दिल) काम कर रहा है और अब मैं उड़ने के लिए तैयार हूँ
क्योंकि गिरना डरावना हो सकता है
लेकिन सामर्थ्य को बरबाद करना उससे भी बुरा है
मुझे अपने सामर्थ्य पर यक़ीन है
मैं अपने जीवन में सफल होना चाहता हूँ
और मैं यह अपने मन की इच्छा बताने के लिए कह रहा हूँ
क्योंकि सबसे ज़्यादा आराम अपनी ज़रूरतों पर ध्यान देकर मिलता है
मुझे अपना अस्तित्व महसूस हो रहा है
अब सब चीख रहे हैं क्योंकि हमें डर लग रहा है
पर चलो किसी और दिन अपनी नश्वरता का सामना करें
मैं जीना चाहता हूँ
-जब तक संभव हो मैं जीना चाहता हूँ -चलो जीएँ!
अब जब तक संभव हो मैं जीना चाहता हूँ
चलो जीएँ!
-जब तक संभव हो मैं जीना चाहता हूँ -चलो जीएँ!
अब जब तक संभव हो मैं जीना चाहता हूँ
चलो जीएँ!
सुरक्षा कमरबंद
वाक़ई मरे नहीं हैं।
सुविधा निरीक्षकों, आप अब ख़ुद को दीवार से अलग करके
हल्का ज़हर बाँट सकते हैं।
दरअसल, वे जो भी ज़हर चाहें, उन्हें दे दीजिए।
बाद में,
हम तुम्हारे साथ बैठकर हल्का ज़हर पीना चाहेंगे।
मुझे उसका इंतज़ार रहेगा।
-मैं जीना चाहता हूँ! -मैं जीना चाहता हूँ…
यह था क्षेत्र का सर्वोच्च गाना, "आई डोंट वॉना डाई।"
अपने नए नाम के साथ मेरे साथ यहाँ मौजूद हैं संगीत-निर्माता,
द अनंत सेन्सेशंस
प्राणियों, आपने अपना नाम क्यों बदला?
दरअसल, उस उड़न-मशीन पर 67 प्राणी थे
जब हमने अपना नया गाना बनाया।
और हमें एहसास हुआ कि महसूस करने के बहुत से तरीके हैं। कम से कम, 67 तो हैं ही।
इससे कोई फ़र्क नहीं पड़ता कि आपने क्या कहा क्योंकि मैं आवाज़ बढ़ा रहा हूँ।
अभिवादन।
अभिवादन। मीडियॉकर संगीत समारोह कैसा था?
कुछ ख़ास नहीं था।
अगर तुम मेरे साथ वहाँ होते तो मुझे उसमें मज़ा आता।
मुझे भी वह बहुत अच्छा लगता।
क्या यह हर साल होता है?
चलो, पता करते हैं।
उप-शीर्षक अनुवादक : मृणाल